ประจำเดือนมาเมื่อวันที่6กรกฎาได้เริ่มทานยาคุมแบบ21เม็ดค่ะ หลังจากนั้นวันที่29ในเดือนกรกฎาก้อมีเลือดออกมาค่ะ ซึ่งมันหลังจาก21วันแล้วคิดว่าน่าจะเป็นประจำเดือนค่ะ แต่มาไม่ได้มากนะคะ หลังจากนั้นก้อหยุดค่ะ ไม่ได้ต่อแผงที่สอง จนถึงเที่ยงคืนของวันที่5สิงหาคมค่ะ มีไรกันกับแฟนโดยการใส่ถุง เพราะปกติจะหลั่งนอกทุกครั้งค่ะ ตอนแฟนดึงออกมาจะหลั่งนอกเลยพบว่าถุงแตก หลังจากนั้นก้อเลยได้ออกไปหาซื้อยาคุมฉุกเฉินมาทานทันทีค่ะ ยี่ห้อเมเปิ้ลฟอร์ท ซึ่งมีเม็ดเดียว หลังจากกินยาคุมฉุกเฉินไปประมาณ3วัน ก้อคือวันที่9สิงหา มีเลือดออกค่ะ จนถึงวันที่10 แล้ววันที่11สิงหาก้อหายไป หลังจากนั้นประมาณสองอาทิตย์ ก้อคือวันที่19ใช้ที่ตรวจครรภ์ ขึ้นขีดเดียวนะคะ แล้วล่าสุดที่ตรวจอีกครั้ง ก้อวันจันทร์ที่26 ก้อตรวจอีกคราวนี้ใช้สองยี่ห้อก้อขึ้นขีดเดียวทั้งคู่ค่ะ ตอนนี้กังวลเพราะประจำเดือนจะมาตอนไหนก้อไม่รู้ ไม่รู้ว่าจะมามั้ย จะมีโอกาศเสี่ยงมากมั้ยคะ ควรไปหามั้ยคะ ส่วนยาคุมฉุกเฉินคือหลังจากรู้ว่าถุงแตกคือรีบออกไปซื้อแล้วกินทันทีเลยค่ะ รบกวนคุณช่วยตอบหน่อยนะคะ กังวลมากจริงๆเลยค่ะ เครียดมากเลย
สวัสดีค่ะ หากได้เริ่มทานยาคุมกำเนิดวันที่ 6 ก.ค. เมื่อทานครบ 21 เม็ดในวันที่ 26 ก.ค. แล้ววันที่ 29 ก.ค. ได้มีเลือดออกมา ก็ถือเป็นประจำเดือนที่ปกติดี แม้จะมีปริมาณไม่มาก และแสดงว่าไม่ได้มีการตั้งครรภ์เกิดขึ้นหากหลังจากนั้น ยังไม่ได้เริ่มทานยาคุมกำเนิดต่อ ยาคุมก็จะหมดฤทธิ์ในการป้องกันการตั้งครรภ์ไปแล้ว โดยหากได้ใช้ถุงยางอนามัยป้องกัน ก็จะมีโอกาสตั้งครรภ์ได้ประมาณ 2%-18% แต่หากถุงยางแตก โอกาสในการตั้งครรภ์อาจมีมากขึ้น ส่วนการทานยาคุมฉุกเฉิน หากได้ทานไปทันที ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสที่จะตั้งครรภ์จึงถือว่ามีน้อยค่ะส่วนเลือดที่ออกในวันที่ 9-11 ส.ค. น่าจะเป็นเลือดที่เกิดจากผลข้างเคียงของยาคุมฉุกเฉินได้ค่ะสำหรับเรื่องการตั้งครรภ์นั้น หากได้ตรวจในวันที่ 19 และ 26 ส.ค. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น ไม่ต้องกังวลและเครียดไปค่ะส่วนประจำเดือน ก็อาจจะมาช้ากว่าปกติได้ เพราะเมื่อหยุดทานยาคุมกำเนิดไปแล้ว อาจใช้เวลานาน 4-6 สัปดาห์หว่าจะมีประจำเดือนมา และหากได้ทานยาคุมฉุกเฉินเข้าไปอีก ประจำเดือนก็อาจจะยิ่งมาช้าได้ค่ะหลังจากนี้ หากจะมีเพศสัมพันธ์ ก็ควรใช้ถุงยางอนามัยป้องกันทุกครั้ง และไม่ควรทานยาคุมฉุกเฉินไปอีก เพราะอาจยิ่งทำให้ประจำเดือนไม่มาได้ค่ะ